**Република Србија**

Аутономна Покрајина Војводина

**ОПШТИНА ИНЂИЈА**

**ОПШТИНСКО ВЕЋЕ**

Број: 401-87/2018-III

Дана, 15. маја 2018. године

**ИНЂИЈА, Цара Душана 1**

Општинско веће општине Инђија на основу члана 183. став 4. а у вези става 1. тачка 11. Закона о општем управном поступку („Службени гласник РС“, број 18/16) и члана 26. став 1. Пословника о раду Општинског већа општине Инђија („Службени лист општина Срема“, број 40/08, 41/09, 15/10 и 20/10), Општинско веће општине Инђија, дана 15. маја 2018. године, доноси

**Р Е Ш Е Њ Е**

 Одлука о додели средстава из буџета општине Инђија удружењима за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018) и Одлука о додели средстава из буџета општине Инђија удружењима која се баве социо-хуманитарним активности за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018), донете на основу Правилника о ближим критеријумима, начину и поступку доделе средстава из буџета општине Инђија удружењима, за реализовање програма и пројеката од јавног интереса за општину Инђија („Службени лист општине Инђија“, број 3/17), **ПОНИШТАВАЈУ СЕ.**

 Поништењем аката из става 1. диспозитива овог решења уклањају се све правне последице, које су произвеле Одлука о додели средстава из буџета општине Инђија удружењима за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018) и Одлука о додели средстава из буџета општине Инђија удружењима која се баве социо-хуманитарним активности за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018) и истима се онемогућује да даље производе правне последице.

 **НАЛАЖЕ СЕ** Општинској управи општине Инђија да изврши усаглашавање Правилника о ближим критеријумима, начину и поступку доделе средстава из буџета општине Инђија удружењима, за реализовање програма и пројеката од јавног интереса за општину Инђија („Службени лист општине Инђија“, број 3/17) са релевантним законским и другим прописима.

 Ово решење је коначно.

 Ово решење објавити у „Службеном листу општине Инђија“.

**О б р а з л о ж е њ е**

 Председник општине је дана 10. маја 2018. године, поднео Иницијативу Општинском већу општине Инђија и Одељењу за друштвене делатности Општинске управе општине Инђија којом иницира преиспитивање акта на основу кога је расписан Јавни конкурс и спроведене све радње (Правилник о ближим критеријумима, начину и поступку доделе средстава из буџета општине Инђија удружењима за реализовање програма и пројеката од јавног интереса за општину Инђија), као и преиспитивање самих Одлука о додели средстава, које је Општинско веће донело дана 18. априла 2018. године, у делу који се односи на немогућност да се тражи правна заштита, односно улагање правног лека на Одлуке Општинског већа којом су додељена средства, при чему је захтевано да надлежно одељење Општинске управе изврши анализу свеобухватне документације, те на бази резултата исте, припреми одговарајућа акта према Општинском већу.

 Одељење за друштвене делатности је вршећи анализу нашло да Правилник о ближим критеријумима, начину и поступку доделе средстава из буџета општине Инђија удружењима за реализовање програма и пројеката од јавног интереса за општину Инђија („Службени лист општине Инђија“, број 3/17) уистину не садржи одредбе којима се учесницима Јавног конкурса пружа правна заштита у смислу улагања правног лека у предметном поступку.

 Следом тога констатовано је да ни Одлуком о додели средстава из буџета општине Инђија удружењима за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018), нити Одлуком о додели средстава из буџета општине Инђија удружењима која се баве социо-хуманитарним активности за реализовање програма и пројеката од јавног интереса за општину Инђија за 2018. годину („Службени лист општине Инђија“, број 6/2018) учесницима конкурса није дата могућност правне заштите, што је нужно проистекло из решења предвиђених предметним Правилником и непосредне примене истог.

 Узимајући у обзир Уредбу о средствима за подстицање програма или недостајућег дела средстава за финансирање програма од јавног интереса која реализују удружења, као релевантан правни акт у овој области, Одељење је утврдило:

- да иста предвиђа могућност правне заштите учесника конкурса и то у току поступка, а у виду приговора на ранг листу,

-да предметни Правилник није усаглашен са том као релевантном Уредбом , те

-да Одлука о додели средстава из буџета општине Инђија удружењима за реализовање програма и пројеката од јавног интереса за општину Инђија за 2018. годину и Одлука о додели средстава из буџета општине Инђија удружењима која се баве социо-хуманитарним активности за реализовање програма и пројеката од јавног интереса за општину Инђија за 2018. годину, које су проистекле из примене одредаба Правилника као општег акта који није усаглашен са Уредбом, као хијерархијски вишим актом, имају недостатке који нису допуштени ни са позиције Закона о општем управном поступку.

 Наиме одредбом члана 183. став 1. тачка 11. прописано је да ако решење које је коначно, у конкретном случају одлука која је управни акт и коначна, не садржи правно средство, да се у том случају има поништити, на захтев странке или по службеној дужности, о чему одлучује орган који је донео коначно решење, с обзиром да у конкретном случају не постоји другостепени , нити орган надзора.

 У смислу наведеног Општинско веће је размотрило све битне чињенице утврђене од стране Одељења за друштвене делатности, те како су прихватљиве као потпуно и правилно утврђене, то је на основу члана 183. став 4. Закона о општем управном ваљало донети Решење као у диспозитиву.

 **Председник,**

 Владимир Гак